-----------------------------------------------------------------------
  11. ฐานะการเงินและผลการดำเนินงาน

  11.1 ตารางสรุปผลการเงิน
  -----------------------------------------------------------------------

[]

[]

[]

[]

[]

[]

[TABLE]

คำอธิบายและวิเคราะห์ ฐานะการเงินและผลการดำเนินงาน

 ผลการดำเนินงาน

  พิจารณาผลการดำเนินงานที่ผ่านมา จากข้อมูลงบการเงินดังต่อไปนี้

1. ส่วนของรายได้

  ในปี 2552 บริษัทมีรายได้ 196.56 ล้านบาท เทียบกับปี 2551 ซึ่งมีรายได้ 178.94 ล้านบาท
  เพิ่มขึ้น 17.62ล้านบาท รายได้ที่เพิ่มขึ้นมากได้แก่ รายได้ค่าฝากสินค้า
  ค่าเช่าและค่าธรรมเนียมบริการ รวมเพิ่มขึ้น16.11 ล้านบาท
  เนื่องจากปริมาณนำฝากสินค้าและจัดสรรพื้นที่ให้เช่าเพิ่มมากขึ้น

2. ค่าใช้จ่าย

  ในปี 2552 บริษัทมีค่าใช้จ่าย (ไม่รวมค่าใช้จ่ายทางการเงินและภาษีเงินได้นิติบุคคล) 118.65
  ล้านบาท เทียบกับปี 2551 ซึ่งมีค่าใช้จ่าย 113.42 ล้านบาท เพิ่มขึ้น 5.23 ล้านบาท เนื่องจาก
  ค่าใช้จ่ายเกี่ยวกับพนักงานคลังสินค้าเพิ่มขึ้น 1.47 ล้านบาท
  ค่าใช้จ่ายเกี่ยวกับพนักงานสำนักงานเพิ่มขึ้น 0.69 ล้านบาท
  ค่าใช้จ่ายอาคารสถานที่และอุปกรณ์คลังสินค้าเพิ่มขึ้น 1.40 ล้านบาท
  และค่าใช้จ่ายในการบริหารอื่นๆเพิ่มขึ้น 2.77 ล้านบาท
  (ค่าสิ่งปลูกสร้างในส่วนที่ถูกเวนคืนโดยการทางพิเศษแห่งประเทศไทย 0.82 ล้านบาท
  ค่าจัดอันดับเครดิตองค์กร 0.68 ล้านบาท และค่าตอบแทนผู้บริหารเพิ่มขึ้น 0.88 ล้านบาท)
  ขณะที่ ค่าใช้จ่ายดำเนินงานคลังสินค้าลดลง 1.10 ล้านบาท

3. กำไรสุทธิ

ในปี 2552 บริษัทมีกำไรสุทธิ 55.10 ล้านบาท เทียบกับปี 2551 ซึ่งมีกำไรสุทธิ 45.10

  ล้านบาท เพิ่มขึ้น 10.0 ล้านบาท คิดเป็นอัตราร้อยละ 22.17

ฐานะการเงิน

  พิจารณาจากฐานะการเงินของบริษัท จากการเปลี่ยนแปลงของข้อมูลในงบการเงิน จากด้านต่างๆ
  ดังต่อไปนี้

1. ส่วนประกอบของสินทรัพย์

  ในปี 2552 บริษัทมีสินทรัพย์ 716.04 ล้านบาท เทียบกับปี 2551 ซึ่งมีสินทรัพย์ 643.83
  ล้านบาท เพิ่มขึ้น 72.21 ล้านบาท หรือคิดเป็นอัตราร้อยละ 11.22 สินทรัพย์ที่เพิ่มขึ้น ได้แก่
  เงินมัดจำเพื่อศึกษาโครงการลงทุนเพิ่มขึ้น 75.0
  ล้านบาท,เงินจ่ายล่วงหน้าค่าเครื่องหมายการค้าสิทธบัตรและฉลากเพิ่มขึ้น 11.97 ล้านบาท และ
  เงินฝากธนาคารที่มีภาระค้ำประกันเพิ่มขึ้น 1.15 ล้านบาท สินทรัพย์ที่ลดลงได้แก่
  เงินสดและลูกหนี้การค้า ลดลง 0.72 ล้านบาท ที่ดิน อาคาร อุปกรณ์สุทธิ ลดลง 13.38
  ล้านบาทและสิทธิการเช่าสุทธิ ลดลง 1.89 ล้านบาท

2. คุณภาพของสินทรัพย์

2.1 สินทรัพย์

เมื่อพิจารณาคุณภาพของสินทรัพย์ของบริษัท เนื่องจากไม่มีข้อมูลบ่งชี้ว่า

  สินทรัพย์ของบริษัทจะเกิดการด้อยค่า จึงไม่มีการตั้งสำรองดังกล่าว

2.2 ลูกหนี้

  เมื่อพิจารณาจากระยะเวลาเก็บหนี้เฉลี่ยในปี 2552 และ 2551 เท่ากับ 42.96 และ 44.06
  ตามลำดับ เปรียบเทียบกับเครดิตที่บริษัทให้ลูกค้า 15-60 วัน
  จะเห็นได้ว่าบริษัทสามารถเรียกเก็บหนี้จากลูกค้าได้ไม่เกินกว่าเครดิตที่ให้กับลูกค้า
  สำหรับนโยบายการตั้งสำรองหนี้สูญ เนื่องจากในอดีตที่ผ่านมาบริษัทมีหนี้สูญจำนวนเล็กน้อยมาก
  นอกจากนี้ยังมีสินค้าที่รับฝากเป็นประกันเพียงพอกับยอดหนี้
  บริษัทจึงไม่มีนโยบายการตั้งสำรองค่าเผื่อหนี้สูญ

3. สภาพคล่อง

1.  กระแสเงินสด

  ในปี 2552 เงินสดสุทธิได้จากกิจกรรมดำเนินงาน 106.69 ล้านบาทเทียบกับปี 2551
  ซึ่งมีเงินสดสุทธิได้จากกิจกรรมดำเนินงาน 95.31 ล้านบาท เพิ่มขึ้น 11.38 ล้านบาท
  เนื่องจากกำไรสุทธิเพิ่มขึ้น 14.06 ล้านบาท ลูกหนี้การค้าลดลง 3.05 ล้านบาท
  สินทรัพย์หมุนเวียนอื่นเพิ่มขึ้น 4.84 ล้านบาท เงินมัดจำค่าเช่ารับเพิ่มขึ้น 1.78 ล้านบาท
  หนี้สินหมุนเวียนอื่นเพิ่มขึ้น 3.14 ล้านบาท จ่ายภาษีเงินได้เพิ่มขึ้น 5.21 ล้านบาท
  เจ้าหนี้การค้าลดลง 0.70 ล้านบาท และจ่ายดอกเบี้ยลดลง 1.60 ล้านบาท

ในปี 2552 เงินสดสุทธิใช้ไปในกิจกรรมลงทุน 114.70 ล้านบาทเทียบกับปี 2551
ซึ่งมีเงินสดสุทธิใช้ไปในกิจกรรมลงทุน 52.52 ล้านบาท เพิ่มขึ้น 62.18 ล้านบาท
เนื่องจากเงินฝากที่มีภาระค้ำประกันเพิ่มขึ้น 1.15 ล้านบาท
เงินมัดจำเพื่อศึกษาโครงการลงทุนเพิ่มขึ้น 75.00 ล้านบาท
เงินจ่ายล่วงหน้าค่าเครื่องหมายการค้าเพิ่มขึ้น 11.97 ล้านบาทจ่ายซื้ออาคารอุปกรณ์ลดลง 25.07
ล้านบาท และเงินสดรับจากผู้ถือหุ้นส่วนน้อยเพิ่มขึ้น 1.0 ล้านบาท

  ในปี 2552 เงินสดสุทธิได้จากกิจกรรมจัดหาเงิน 7.43 ล้านบาท เทียบกับปี 2551
  ซึ่งมีเงินสดสุทธิใช้ไปในกิจกรรมจัดหาเงิน 44.73 ล้านบาท เพิ่มขึ้น 52.16 ล้านบาท
  เนื่องจากเงินกู้ยืมระยะสั้นเพิ่มขึ้น 128.50 ล้านบาท ชำระคืนเงินกู้ระยะยาวเพิ่มขึ้น 34.90
  ล้านบาท จ่ายเงินปันผลเพิ่มขึ้น 6.35 ล้านบาท และจ่ายซื้อหุ้นสามัญซื้อคืน 35.09 ล้านบาท

2.  อัตราส่วนสภาพคล่อง

  อัตราส่วนสภาพคล่อง ในช่วง 2 ปีที่ผ่านมาเป็น 0.14 และ 0.30 เนื่องจากปี 2552
  บริษัทได้จ่ายเงินมัดจำศึกษาโครงการฯ , เงินจ่ายล่วงหน้าค่าเครื่องหมายการค้า (บางส่วน)
  และจ่ายหุ้นสามัญซื้อคืนเป็นเงิน 75,12 และ 35 ล้านบาทตามลำดับ

  3.3 รายจ่ายลงทุน

  รายจ่ายลงทุนของบริษัทที่ผ่านมาเป็นรายจ่ายซื้อและปรับปรุงสินทรัพย์ถาวร
  เพื่อให้บริการกับลูกค้าได้สะดวกรวดเร็วยิ่งขึ้น และมีพื้นที่คลังสินค้าให้บริการเพิ่มขึ้น ในปี
  2551-2552 อัตราผลตอบแทนจากสินทรัพย์ถาวร เท่ากับร้อยละ 15.23 และ 17.01
  อัตราส่วนที่เพิ่มขึ้น เนื่องจากโครงการคลังสินค้าใหม่ที่เปิดดำเนินการในปี 2550
  ได้ทยอยสร้างผลตอบแทนในอัตราที่เพิ่มขึ้นให้กับบริษัท

4.  แหล่งที่มาของเงินทุน

  3.4.1 ความเหมาะสมของโครงสร้างเงินทุน

  โครงสร้างเงินทุนเมื่อพิจารณาจากอัตราส่วนหนี้สินต่อส่วนของผู้ถือหุ้นในช่วง 2 ปีที่ผ่านมาเป็น
  0.20 และ 0.37 ตามลำดับ
  แสดงให้เห็นว่ามีหนี้สินอยู่ในระดับที่ไม่สูงซึ่งถือว่าเหมาะสมกับการดำเนินกิจการในสภาวะช่วงเศรษฐกิจที่ผ่านมา

3.4.2 ส่วนของผู้ถือหุ้น

  ส่วนของผู้ถือหุ้นลดลงจาก 537.33 ล้านบาท ในปี 2551 เป็น 524.17 ล้านบาท ในปี 2552
  ลดลง 13.16 ล้านบาท เนื่องจากปี 2552 มีกำไรสุทธิ จำนวนเงิน 55.04 ล้านบาท
  และจ่ายเงินปันผลในปี 2552 จำนวนเงิน 34.18 ล้านบาท

3.  หนี้สิน

  ในส่วนของหนี้สินหมุนเวียน ได้แก่ เงินกู้ยืมจากสถาบันการเงินและค่าใช้จ่ายค้างจ่าย
  เมื่อพิจารณาจากอัตราส่วนสภาพคล่องหมุนเร็ว และ อัตราส่วนสภาพคล่องกระแสเงินสด ในช่วง
  2 ปีที่ผ่านมา เป็น 0.27, 0.13 และ 0.97, 0.77 ตามลำดับ
  จะเห็นว่าแม้นจะอยู่ในระดับต่ำแต่บริษัทก็ยังมีสภาพคล่องเพียงพอในการชำระหนี้สินหมุนเวียน

11.3 ค่าตอบแทนของผู้สอบบัญชี

1. ค่าตอบแทนจากการสอบบัญชี (audit fee)

  บริษัท จ่ายค่าตอบแทนจากการสอบบัญชีให้แก่

  บริษัท สำนักงาน เอินส์ท แอนท์ ยัง จำกัด

  - สำนักงานสอบบัญชีที่ผู้สอบบัญชีสังกัดในรอบปีบัญชี 2552

  บริษัท ทรัพย์ศรีไทย จำกัด (มหาชน) จำนวนเงิน 550,000.- บาท

  บริษัท เอส เอส ที คลังสินค้า จำกัด จำนวนเงิน 95,000.-บาท

2. ค่าบริการอื่น(non-audit fee)

  ปี 2552 บริษัทฯ ไม่มีค่าบริการอื่นจ่ายให้แก่ผู้สอบบัญชีของบริษัทและ

  สำนักงานสอบบัญชีที่ผู้สอบบัญชีสังกัด

  ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

  ภาวะเศรษฐกิจโดยรวมของประเทศนับว่ามีอิทธิพลที่จะก่อให้เกิดผลกระทบต่อการดำเนินงานของบริษัทได้
  ทั้งนี้เพราะธุรกิจของบริษัทส่วนใหญ่เกี่ยวข้องกับผู้นำเข้าและผู้ส่งออกสินค้า
  ดังนั้นหากภาวะเศรษฐกิจของประเทศมีอัตราความเจริญเติบโตทางเศรษฐกิจสูง
  ปริมาณสินค้าที่นำเข้าและส่งออกก็จะสูงตามไปด้วย ทำให้บริษัทมีผลการดำเนินงานที่ดี

  นอกจากนี้ทางด้านแรงงานที่ใช้ในการบรรจุและขนถ่ายสินค้า ซึ่งนับวันจะหาได้ยากมากขึ้นทุกทีๆ
  ก็อาจเป็นปัจจัยที่มีผลกระทบต่อการดำเนินงานของบริษัทในอนาคตได้เช่นกัน อย่างไรก็ตาม
  ทางบริษัทได้เตรียมการแก้ปัญหาโดยการนำเอาเครื่องมือที่ช่วยในการบรรจุและขนถ่ายสินค้าหลายชนิดมาทดแทนแล้วได้แก่
  รถ Mobile Crane, Fork lift, Hopper, Belt Conveyer และ Stacker Crane
  เป็นต้น